«Каберем Сабантуй мәйданына карасын»: Җәмәгатьчелек Шаһинур Мостафин белән хушлашты (ФОТО, ВИДЕО)

	Бүген иртән бакыйлыкка күчкән Шаһинур Мостафинның амәнате әнә шундый булган. Якыннары аның үтенечен үтәде: язучыны Мамадыш районының Арташ авылында җирләделәр. Якташлары Шаһинур абыйның исемен мәңгеләштерәчәк. Бу хакта аны соңгы юлга озатканда Мамадыш районы хакимияте башлыгы Анатолий Иванов җиткерде.	 — Шаһинур Мостафин үз ягым, үз туфрагым дип яшәде. Бүген үз җиренә кайтты да. Кайчан чакырма, шунда кайтыр иде. Беркайчан юк димәде. Рәхмәтле булды. Бер рәхмәтеңә меңне әйтә иде, — диде ул. — Мамадышның бер урамына исемен бирербез. Урта Кирмән урта мәктәбе дә аның исеме белән аталыр.  
	Гөлгенә ШИҺАПОВА	
Ватаным Татарстан

	№ --- | 06.06.2020	


